خاریجی ایشلر باخانی مؤولود چاووش‌اوغلو، پ‌کاکا ترورو ایله موباریزه اوچون ایرانلا تماس‌ حالیندا اولدوقلارینی بیلدیردی.
مؤولود چاووش‌اوغلو، باشکند آنکارادا ایرانین خاریجی ایشلر باخانی حسین امیرعبداللهیان ایله گؤروشمه‌سیندن سونرا اورتاق مطبوعات توپلانتیسیندا دانیشدی.
تورکیه ایله ایران آراسیندا منتظم گؤروشمه‌لرین ایلیشکیلرده تامین ائتدیگی وئریملیلیگه ایشاره ائد‌رک، "ایران، تخمیناً دؤرد عصردیر دییشمه‌ین، اورتاق سرحدلری پایلاشدیغیمیز قدیم قونشوموز، قارداش اؤلکه‌" دگرلندیرمه‌سینی ائتدی.
تورکیه و ایرانین ترور تهلوکه‌سی ایله اوز اوزه اولان اؤلکه‌لر اولدوغونا توخونان چاووش‌اوغلو بئله داوام ائتدی:
"پ‌کاکا تهدیدینی آرادان قالدیرماق اوچون تورکیه اولاراق لازیم تدبیرلری گؤروروک، لازیم اولان آددیملاری آتیریق. تأسفلر اولسون کی، ایران طرفین‌ده ده پ‌کاکانین بیر وارلیغی سؤز قونوسودور. بو قونودا دا دایچ ایشلری باخانلیغیمیز، گوونلیک بریملریمیز، استخباراتیمیز گئچمیشده لازیم اولان بیلگیلری پایلاشدیلار. بیزیم  تروریستلرله کورد قارداشلاریمیزی آییرد ائدیب، تروریستلرله موباریزه ائتمه‌میز لازیم".
ایران خاریجی ایشلر باخانی ایسه گوونلیک قونوسون‌دا دا مشاوره‌لر ائتدیکلرینی بیلدیررک،
"تورکیه ایله ترورلا موباریزه‌ قونوسونداکی امکداشلیغیمیز، ان یوکسک سویه‌ده امکداشلیغیمیز اولدوغو ساحه‌دیر" ایفاده‌سینی ایشلتدی.
